Evanjelické lýceum a pamätná tabuľa (Bratislava)

Evanjelické lýceum a pamätná tabuľa  sa nachádza v Bratislave. Je súborom troch objektov a to budovy Nového evanjelického lýcea na Konventnej ulici č. 13, Pamätnej tabule umiestnenej na jeho rohu s Lýcejnou ulicou a budovy Starého evanjelického lýcea na Konventnej ulici č. 15. Vyhlásené boli za národnú kultúrnu pamiatku v roku 1961. Evanjelické lýceum zohralo významnú úlohu v rozvoji vzdelanosti v období Rakúsko Uhorska a tiež aj v rozvoji Slovenskej kultúry.

 Budova Nového evanjelického lýcea 
Budova postavená v klasicistickom slohu v rokoch 1854 – 1855 do pôdorysu v tvare L je trojpodlažná s pivnicou. Autorom stavby je E. G. Bendl. Pamätné Nové evanjelické lýceum sa nachádza na ulici Konventná č. 13. V súčasnosti sa v nej nachádza Literárno vedný ústav Slovenskej akadémie vied.

 Pamätná tabuľa 
Nachádza sa na fasáde budovy Nového ev. lýcea na rohu Konventnej a Lýcejnej ulice. Sú na nej umiestnené mená 67 významných študentov, medzi ktorými boli Ľudovít Štúr či Milan Rastislav Štefánik. Je vytvorená podľa návrhu architekta Dušana Jurkoviča a osadená bola v roku 1932.

 Budova Starého evanjelického lýcea 
Je to budova postavená v klasicistickom slohu v roku 1783. Úpravy na nej boli robené v 20.storočí. Má nepravidelný zalomený pôdorys, je dvojpodlažná a podpivničená. Autorom stavby je Matej Walch. Pamätné Staré evanjelické lýceum je na ulici Konventná č. 15. V Súčasnosti je v ňom Lyceálna knižnica, ktorá je od roku 1954 v správe Ústrednej knižnice Slovenskej akadémie vied

Staré evanjelické lýceum prešlo trojročnou rekonštrukciou a 3. decembra 2023 bolo otvorené ako kultúrno-komunitné centrum pod názvom „Laboratórium otvorenej spoločnosti“. Slúži na umelecké programy, výstavy, diskusie a ďalšie aktivity podporujúce dialóg a kultúrne dianie.

 História 
 1606 zriadenie vyššej strednej evanjelickej školy podľa vzoru lauingenského gymnázia rodákom z Luingenu Davidom Kilgerom tesne po založení evanjelického cirkevného zboru.
 1656 otvorenie nového lýcea, lektori na ňom boli: Daniel Tiefenbacher, Jakub Ján Helgenmayer, Krištof Bohm, Ján Seyfried, Daniel Tieftrunck, a Thomas Illés – Nemci. Sídlilo na dnešnej Kostolnej 1 v v roku 1672 ju zabrali jezuiti aj s vzácnou knižnicou, v súčasnosti je budova známa ako jezuitské Aloisianum.
náhľad|upright|Budova ev. lýcea z roku 1656 na Kostolnej 1, toho času v nej sídli Teologická fakulta Trnavskej univerzity v Trnave
 7. júla 1682 v obytnom dome otvorili školu
 1714 sa rektorom stal Matej Bel, ktorý tam zotrval do roku 1719. Počas svojho pôsobenia sa zaslúžil o povznesenie lýcea na vysokú úroveň. Tiež zaviedol alumneum pre chudobných študentov. Dostávalo ho 20 študentov. Jeho nástupcami boli Fridrich Viliam Beerhttp://www.biblicalcyclopedia.com/B/beer-friedrich-wilhelm.html, Ján Tomka-Sásky a Jozef Bencúr.
 1783 postavenie novej budovy lýcea nazývaná „Staré lýceum“ stojaca na Konventnej 15 podľa projektu Mateja Walchahttp://www.teraz.sk/rok-l-stura/stopy-l-stura-sa-zacinaju-v-brati/119602-clanok.html. 
 1843 odvolanie Ľ. Štúra na základe rozhodnutia evanjelického konventu, z postu námestníka profesora Katedry reči a literatúry československej, ktorým bol Juraj Palkovič.
 11. septembra 1851 miestodržiteľ gróf Attems nariaďuje zmeny v osnovách
 1854 schválenie výstavby novej budovy lýcea z prostriedkov zboru
 1855 nasťahovanie lýcea do novej budovy na Konventnej 13. Budova sa nazýva "Nové lýceum". Nové lýceum je neskoroklasicistická budova, ktorú staval E. G. Bendl. Sídlila tu Evanjelická teologická akadémia a študentský domov.
 1. septembra 1859 vydanie Protestantského patentu panovníkom. Hlavným tvorcom patentu bol Karol Kuzmány. Spôsobil rozpory vedúce k Patentálnym bojom medzi jeho zástancami a odporcami
 1882 osamostatnenie Teologickej akadémie Uhorskej ev. a. v. cirkvi v Bratislave 
náhľad|Priečelie Evanjelického lýcea z r. 1896 na Palisádach 51, bývalé sídlo súkromnej školy DSB
 1895 zmluva medzi evanjelickým zborom a štátom o výstavbe novej budovy lýcea, na ktorú štát prispel 16 000 guldenami
 1896 Lýceum sa sťahuje do novej budovy na Palisádach, architekt Ignác Alpár (STÖCKL), kde bola zriadená aj lyceálna knižnica, vtedy majúca 12 584 titulov, 1 000 exponátov starožitností a numizmatickú zbierku s 10 833 mincami. V súčasnosti sa v nej nachádza nemecká škola Bratislava (Deutsche Schule Bratislava – DSB)
 22. septembra 1923 je Evanjelické lýceum zrušené výnosom ministerstva školstva a národnej osvety, vzniká z neho Štátne nemecké gymnázium, ktoré je nakoniec v roku 1944 zrušené
 1932 je na rohu Nového lýcea osadená podľa projektu Dušana Jurkoviča pamätná tabuľa so 67 menami štúrovcov a slovenských národovcov, ktorí na Evanjelickom lýceu v Bratislave študovali

 Významní dejatelia na Pamätnej tabuli 
Zo strany Konventnej ulice
Bohuslav Tablic 1785
Andrej Palumbiny 1792
Pavel Jozeffy 1794
Martin Hamaliar 1801
Juraj Palkovič 1803
Ján Ladislav Bartolomeides 1804
Štefan Leška 1811
Ján Kollár 1812
Pavel Jozeffy 1813
František Palacký 1815
Šalamún Petény 1817
Michal Hlaváček 1819
Nátan Petény 1821
Karol Kuzmány 1822
Karol Braxatoris 1825
Ján Trokan 1825
Samo Chalupka 1827
Karol Štúr 1827
Samuel Godra 1828
Daniel Lichard 1828
Ladislav Paulíny 1828
Ľudovít Štúr 1829
Karol Šulek 1830
Bohuslav Šulek 1830
Jozef M. Hurban 1830
Michal M. Hodža 1832
Daniel J. Borik 1833
Ctibor Zoch 1833
Andrej Hodža 1834
August Horislav Škultéty 1835
Benjamín Pravoslav Červenák 1835
Karol Ján Holuby 1837
August Horislav Krčméry 1837Zo strany Lýcejnej ulice
Dionýz Štúr 1838
Bohuslav Nosák 1838
Jozef Podhradský 1838
Ján Francisci 1839
Samo Bohdan Hroboň 1839
Ján Kalinčiak 1839
Janko Matúška 1839
Andrej Braxatoris 1840
Štefan M. Daxner 1840
Peter Kellner-Hostinský 1840
Ľudovít Reuss 1840
Ľudovít Rízner 1840
Mikuláš Dohnány 1840
Pavel Hečko 1841
Samuel Dobroslav Štefanovič 1842
Janko Kráľ 1842
Viliam Pauliny-Tóth 1843
Jakub Grajchman 1843
Michal Kútsky 1844
Svetozar Miletić 1844
Daniel Maróthy 1845
Samuel Ormis 1846
Viliam Šulek 1847
Ján Pravoslav Leška 1850
Jozef Ľudovít Holuby 1850
Michal Boor 1854
Štefan Fajnor 1861
Ján Mocko 1861
Ján Kmeť 1869
Július Markovič 1877
Martin Braxatoris 1879
Peter Pavel Makovický 1881
Ján Kvačala 1882Na päte tabule
Milan Rastislav Štefánik 1890

 Pozri aj 
 Evanjelické lýceum (Bratislava, Vranovská 2)
 Evanjelické lýceum

 Evanjelické lýceum a základná škola Palisády

 Referencie 

 Zdroje 
História Evanjelického cirkevného zboru v Bratislave
Evanjelické lýceum v Bratislave História 
SME: Konventnú kedysi poznali štúrovci, dnes vodiči
Evanjelické lýceum – zoznam študentov, Konventná ul. č. 13  
Architektúra bratislavských evanjelikov
SME: Evanjelické lýceum oslavuje 400 rokov
Lyceálna knižnica v Historické fondy SAV 
Boldiš, Jozef, Lyceálna knižnica v Bratislave, Martin : Matica slovenská, 1972, 110 s.  

 Iné projekty 

Kategória:Národné kultúrne pamiatky na Slovensku pred rokom 2002
Kategória:Architektúra z 1855
Kategória:Klasicistické stavby na Slovensku
Kategória:Kultúrne pamiatky v Bratislave